Skessuhorn kannaði meðal nokkurra verslunarmanna á Vesturlandi hvernig salan væri fyrir þessi jól og hvort eitthvað væri meira áberandi í jólapakkanum nú en annað . Kaupmenn höfðu orð á því ekki hefði verið eins mikið um " brjálaðar " tarnir í verslun og áður , enda eftir heil virk vika til jóla . Þó voru flestir á því að verslun í heimabyggð væri ekki minni í ár en verið hefði . Enda kostaði orðið töluverða peninga að fara til Reykjavíkur . Eldsneyti , göng og matur fyrir alla fjölskylduna væri fljótt að telja í þúsundköllum . Seljum alltaf mikið af yfirhöfnum Ásta Gísladóttir er eigandi verslunarinnar Bjargs ásamt eiginmanni sínum Örlygi Stefánssyni . Hún sagði að hjá þeim væri alltaf mikið keypt af yfirhöfnum í jólapakkana , bæði fyrir dömur og herra . „ Þessi jól erum við að selja mikið af svona ilm - og kremgjafapakkningum , ásamt rúmteppum , sængurfötum og þess háttar . Húsgögn fara allt árið , það er af sem áður var að þau seljist bara fyrir jól . Okkar tilfinning er sú að þetta árið sé heldur meiri sala en í fyrra en veðrið spilar þar sannarlega inn í og ef það ver slæmt er minni verslun , það segir sig sjálft . “ Mikið af flatskjáum og almennri gjafavöru Guðni Tryggvason kaupmaður í Model á Akranesi segir flatskjái og almennna gjafavöru , ásamt skartgripum , fara mikið hjá þeim fyrir þessi jól . „ Hjá mér er salan betri en í fyrra og munar það töluverðu . Við erum auðvitað afar sátt við að Akurnesingar og aðrir Vestlendingar séu að versla í heimabyggð . “ Linda Sigurbjörnsdóttir í Hagkaupum í Borgarnesi sagði allar deildir hafa skilað góðri sölu í þessari jólavertíð . Hins vegar er ekki hægt að gera samanburð þar sem verslunin var ekki starfandi í Borgarnesi fyrir síðustu jól . „ Ef ég á að taka eitthvað út úr myndi ég segja að bókasalan væri mjög góð og einnig sala á kvennærfötum . Ég get því ekki annað en verið ánægð með verslunina það sem af er . “ Bækur og gjafavara Í Samkaup / úrval í Borgarnesi varð Gísli Sigurðsson verslunarstjóri fyrir svörum . Hann sagði bækur hafa selst vel , sama gilti um almenna gjafavöru og tónlist . „ Svo hefur konfektið einnig rokið út og salan er að byrja í kjötinu . Ég er alveg þokkalega sáttur og ánægður með það sem komið er . Það er eftir heil vika og við sjáum hvað hún gerir . “ Júníanna B. Óttarsdóttir í versluninni Blómsturvöllum á Hellissandi sagði sölu á fötum vera mjög mikla hjá þeim fyrir þessi jól . Almennt væri salan annars svipuð og verið hefði og ekkert undan því að kvarta . Bókasalan komin í gang Jóhanna Jónasdóttir sagði bókasöluna vera komna í gang í versluninni Hrund í Ólafsvík . Harðskafi og Aska væru þær bækur sem mest seldust þessa stundina . Gjafavaran væri einnig að byrja að hreyfast svo líklega yrði útkoman svipuð og á síðasta ári . Ekki lakari sala Í Hrannarbúð í Grundarfirði segir Jóhanna H. Halldórsdóttir að salan sé alls ekki lakari en í fyrra . Hún segist ekki merkja að neitt eitt fari frekar en annað , hvorki bækur eða leikföng . Það er bara góð sala yfirhöfuð . Bibi og Skáld Rósa seljast vel í Hólminum Dagbjört Höskuldsdóttir kaupmaður í Sjávarborg í Stykkishólmi sagði söluna hjá sér áþekka og síðasta ár . Hjá henni væru Bibi , Skáld Rósa og Harðskafi að seljast best núna . Fólk væri einnig að byrja að kaupa almenna gjafavöru . Bækur á góði skriði í Búðardal Í Samkaup / Strax versluninni í Búðardal varð Ragnheiður Jónsdóttir fyrir svörum . Hún sagði að bóksala væri mikil hjá þeim fyrir þessi jól . Þar er reyndar ekki hægt að gera samanburð því að verslunin var ekki starfrækt í þessu formi fyrir síðustu jól . En það sem af er væru þau ánægð með söluna .